tomron87/hebrew-wikipedia-sentences-corpus huggingface dataset:
סתת למדה בהיברו יוניון קולג' בירושלים, בית המדרש של רבני התנועה הרפורמית, וההתמחתה בבית הכנסת "כל הנשמה" שבשכונת בקעה.
היא הוסמכה לרבנות על ידי היברו יוניון קולג' בירושלים בשנת 2014.
החל משנת 2012 סתת היא מנכ"לית "המרכז הרפורמי לדת ומדינה" (בעבר: המרכז לפלורליזם יהודי), הזרוע הציבורית והמשפטית של התנועה ליהדות מתקדמת בישראל.
במרכז הרפורמי הובילה סתת את המאבק בגזענות, הסתה, וקיצוניות דתית - כולל המאבק לפסילת מועמדים כהניסטים מהתמודדות לכנסת, המאבק להעמדה לדין של בנצי גופשטיין, ושל העמדה של הרב שמואל אליהו לדין משמעתי.
לקראת הבחירות לכנסת העשרים ואחת ב-2019 הוצבה סתת במקום ה-83 הסמלי ברשימת מרצ לכנסת.
ב-2021 נבחרה לתפקיד מנכ"לית האגודה לזכויות האזרח
נועם (נֹעַם) הוא מושב עובדים ציוני דתי השוכן בחבל לכיש, שהוקם בשנת 1955 על ידי הפועל המזרחי.
המתיישבים הראשונים היו עולים ממרוקו.
המושב שוכן סמוך לקריית גת והוא נמצא בתחום מועצה אזורית שפיר.
ענפי גידול עיקריים: גידולי שדה, תרנגולי הודו, פרחים וגידולי פלחה.
שמו של מושב נגזר מפסוק במשלי "דרכיה דרכי נועם וכל נתיבותיה שלום".
נועה רבן (בעבר, נועה קנולר; נולדה ב-25 בפברואר 1978) היא שחקנית ובמאית ישראלית.
ממייסדי תיאטרון דימונה בו כיהנה כמנהלת אמנותית.
נועה רבן נולדה בחיפה לאמנית המיצג תמר רבן ולגיל רבן - סוכן נסיעות.
למדה משחק בבית הספר תלמה ילין ובסטודיו למשחק של ניסן נתיב.
השתתפה בין היתר בהצגה "מיתוס" של אנסמבל עיתים והתיאטרון הקאמרי, בבימוייה של רנה ירושלמי.
כמו כן השתתפה במחזה "הלו" בתיאטרון תנועה ובמחזה "שד היער" בתיאטרון קרוב.
ביימה וכתבה את המחזה "ג'שה פנילה דקי", אשר בזכותו זכתה בשנת 2000 בפרס הבמאית המבטיחה בפסטיבל עכו.
הצגה נוספת שביימה הייתה הצגה "סינמה" בתיאטרון קרוב, את "סופה של בדיחה" בתיאטרון הבימה, ואת פרויקט "אורקסטרא" - עבור פסטיבל עכו והמשכן לאמנויות הבמה בתל אביב.
בשנת 2007 שיחקה בסרט "מדוזות" של שירה גפן ואתגר קרת.
באותה שנה עלתה גם ההצגה "סופה של בדיחה" - שיתוף פעולה בין "הבימה" לתיאטרון "צוותא", בבימויה של רבן.
בשנת 2007 הצטלמה לסדרה "בובות" בתפקיד קרן רוזין, ובשנת 2009 גילמה את ליליאן שלייפר, אמו של תום שלייפר, בעונה השלישית של "האלופה".
באמצע 2009 העתיקה את מגוריה יחד עם משפחתה לדימונה.
ההצגה הראשונה שלה, "צירי דגים", הועלתה בנובמבר 2009.
בשנת 2015 עזבה את תפקידה כמנהלת האמנותית של תיאטרון דימונה והפכה למנהלת האומנותית של "רדליין" באר שבע, מעבדה חברתית לאמנות עכשווית, מקום בו אמנות קהילה וחינוך נפגשים.
באפריל 2016 עלתה הצגה בבימויה בתיאטרון חיפה, בשם "ליל העשרים", על פי מחזהו של יהושע סובול.
הייתה נשואה לשחקן אוהד קנולר, בנם הוא השחקן פטר קנולר.
בשנת 2017 נישאה בשנית לאיש ההייטק אלעד אברהמי.
נועה סקלי (ליפשיץ) (נולדה ב-23 באוקטובר 1942) היא כדורסלנית עבר ישראלית.
סקלי נולדה בקיבוץ גן שמואל והחלה את הקריירה שלה בהפועל גן שמואל.
אך את עיקר הקריירה שלה העבירה בקבוצת הפועל תל אביב.
בה גם שימשה כקפטנית הקבוצה:
כשחקנית זכתה בשתי אליפויות בעונות 1969 ו-1970. ושני גביעי מדינה בעונות 1970 ו-1973.
כמאמנת הקבוצה זכתה בשתי אליפויות בעונות 1974 ו-1975.
סקלי שיחקה גם כרכזת בשורות נבחרת ישראל.
בעבר הייתה חברה בהנהלת איגוד הכדורסל וכן כיהנה כמנהלת נבחרת ישראל בכדורסל נשים.
כמו כן שימשה כמנכ"לית במכללת סמינר הקיבוצים בין השנים 1998–2005.
סקלי שימשה כיו"ר הראשונה של עמותת "הפועל אוסישקין תל אביב".
חברה בוועד המנהל וממקימי העמותה.
נועה שמידע (נולדה ב-20 באוגוסט 1982) היא לוחמת ומאמנת טאקוונדו היא לוחמת ומאמנת טאקוונדו לשעבר, דאן 5, מאמנת נבחרת ישראל למשחקים האולימפיים ביג'ין 2008, ועורכת דין בהכשרתה.
שמידע, גדלה ירושלים, החלה להתאמן בטקוואנדו בגיל 6 במועדון "אחי יהודה" בראשות אבי כדורי.
שמידע היא בעלת תואר ראשון במשפטים (LL.b)בהצטיינות מהאוניברסיטה העברית בירושלים.
בשנים 2008–2014 היא התמחתה ולאחר מכן עבדה כעורכת דין במשרד עורכי הדין ש.
בתו של האקולוג אבי שמידע.
אלופת ישראל לנערות בין השנים 1995–1999, אלופת ישראל לבוגרות בין השנים 1999–2004.
בשנת 1998 זכתה שמידע בתואר סגנית אלופת העולם לנוער התחרות שהתקיימה באיסטנבול, שנה מאוחר יותר זכתה בתואר סגנית אלופת אירופה לנוער בתחרות שהתקיימה בקפריסין.
שמידע זכתה במקום החמישי באליפות העולם האולימפית שנערכה בקרואטיה בשנת 2000, במקום החמישי באליפות אירופה לבוגרות שנערכה בשנת 2003, ובמקום השלישי באליפות הסבב העולמי בטורקיה ובאליפות הסבב העולמי בספרד (שתיהן ב-2003).
שנת 2004 הייתה השנה האחרונה של שמידע כספורטאית מקצועית, עת זכתה במקום ה-4 באליפות היבשתית האולימפית באזרבייג'ן ובמקום החמישי באליפות אירופה לבוגרות.
לאחר פרישה כספורטאית הישגית פנתה שמידע לקריירת אימון והובילה את נבחרת ישראל לאולימפיאדת בייג'ינג 2008 בה ייצגה את ישראל, תחת אימונה של שמידע, בת אל גטרר.
שמידע אימנה את נבחרת ישראל לסירוגין עד שנת 2016.
החל משנת 2021 שמידע מכהנת כמנכ"לית איגוד הטאקוונדו בישראל, בתקופת כהונתה הושגה לישראל מדליית ארד אולימפית במשחקי טוקיו 2020 על ידי אבישג סמברג.
בשנת 2021 נבחרה שמידע לכהן כחברת הנהלת הוועד האולימפי בישראל וחברת ועדת הכספים.
החל משנת 2023 שמידע מכהנת גם כחברת הוועדה המשפטית של ארגון הטאקוונדו העולמי (World Taekwondo) וחברת הנהלת איגוד הטאקוונדו האירופאי.
נועה קולפ (נולדה ב-18 באפריל 1980) היא כתבת ועיתונאית לשעבר.
כיום בנקאית בכירה במחלקת בנקאות הטכנולוגיה והסטארטאפים בג'יי פי מורגן בניו יורק.
קולפ נולדה ברעננה ולמדה באולפנת צביה בהרצליה.
הייתה פעילה בתנועת בני עקיבא כחניכה ומדריכה.
מאוחר יותר למדה כלכלה ותולדות האמנות באוניברסיטה העברית בירושלים.
היא החלה את דרכה העיתונאית בשנת 1998 ככתבת תשתיות ונדל"ן בגלי צה"ל, כחיילת הדתיה הראשונה שם.
שנה לאחר מכן מונתה לכתבת הכלכלה של התחנה.
לאחר שחרורה המשיכה לעבוד בתחנה ככתבת כלכלית וכמו כן שימשה כעורכת יומן הבוקר "בוקר טוב ישראל" ומגישת התוכנית הכלכלית ו"24 היום שהיה".
בשנת 2005 עברה קולפ לערוץ 10 ומונתה לראש הדסק הכלכלי.
כמו כן הגישה קולפ את ה"תוכנית הכלכלית" בערוץ.
ב-2009 עברה לניו יורק, בעקבות מינויו של בן זוגה לקונסול הכלכלי, ומינויה לכתבת ערוץ 10 ו"גלובס" בניו יורק.
בשנת 2012 סיימה קולפ לימודים לתואר שני בעיתונות ומינהל עסקים באוניברסיטת קולומביה שבניו יורק.
בשנים 2014 - 2016 ניהלה את תחום הפיתוח העסקי והשיווק בחברת האופנה של אלי טהרי בניו יורק ובשנים 2017 - 2019 ניהלה את חברת התוכנה למעבדות "Netlims" בניו ג'רזי.
בפברואר 2019 הקימה את מחלקת בנקאות הטכנולוגיה והסטארטאפים בדיסקונט ניו יורק וניהלה את פעילותה במשך שש שנים.
בשנת 2025 הצטרפה כבנקאית בכירה לתאגיד הבנקאות האמריקאי JPMorgan.
נשואה לאמנון קראוס לשעבר בכיר במשרד האוצר והקונסול הכלכלי בניו יורק.
נועה ריקנטי (נולדה ב-21 ביוני 1967) היא כדורסלנית עבר ועוזרת מאמן.
ריקנטי נולדה בירושלים, שם החלה בקריירת הספורט שלה ככדורסלנית מקצוענית בהפועל ירושלים.
לאחר שחרורה מהצבא נכנסה להסגר כדי לעזוב את קבוצתה ולאחר שנתיים עברה לשחק במכבי רמת חן ואחר כך בהפועל תל אביב בליגת העל לנשים.
בשנת 1995, לאחר 15 שנות קריירה מקצוענית, פרשה ועברה לאימון כדורסל.
במקביל סיימה תואר ראשון בחינוך במכללה לחינוך גופני במכון וינגייט והחלה לעבוד כמורה לחינוך גופני, היא ממשיכה לעסוק בתחום בתור מקצועה השני עד היום.
את קריירת האימון המקצועני החלה כעוזרת מאמן במכבי רמת חן ומשם עברה באותו תפקיד לקבוצת אליצור רמלה שם זכתה בתואר האליפות הראשון שלה בעונת 1999-2000.
בעונת 2001-2002 הפכה לראשונה למאמנת ראשית בליגת העל לנשים בקבוצת הפועל גליל עליון.
בעונת 2005-2006 זכתה באליפות השנייה שלה, עדיין כעוזרת מאמן בקבוצת הפועל תל אביב.
בעונות 2006-2009 שימשה כעוזרת מאמן של אלי רבי בקבוצת אליצור רמלה, איתה זכתה בשתי אליפויות ושני גביעי מדינה.
לאחר עזיבתו של רבי, הייתה ריקנטי מאמנת הקבוצה בעונת 2009/10, שבסיומה שבה לעמדת העוזרת עם הצטרפותו של המאמן עדן ענבר.
בנוסף שימשה כעוזרת מאמן בנבחרת הקדטיות והנערות של ישראל.
בעונת 2012/2013 העפילה עם קבוצת הנערות שלה מכבי רמת גן/חן לגמר גביע המדינה.
בשנת 2021 ריקנטי פרשה מאימון.
לצד אימון כדורסל, ריקנטי היא אשת חינוך ומשמשת כסגנית מנהלת שכבה בתיכון בליך שברמת גן.
תחתיה, מגמת כדורסל הבנות מנוהלת על ידי שחקנית העבר והמאמנת לימור מזרחי בליגת העל לתיכונים.
בתור עוזרת לקחה 6 אליפויות ו-4 גביעים ב-25 שנות עבודתה:
אליצור רמלה - 3: באליפות הראשונה של רקנטי בליגת העל ב-99 הייתה עוזרת של חוקי ניר בתחילת העונה.
לאחר מכן של עדני דגן אשר החליף את ניר, פוטר.
ריקנטי אימנה את משחק האליפות של רמלה מול נירוסופט כרמיאל וניצחה.
מכבי עירוני רמת גן - 2: הראשונה עם עדן ענבר בתור מאמן ראשי.
הפועל תל אביב - 1: מאמן ראשי רועי אייזנברג.
אליצור רמלה - 2: (שני דאבלים עם אלי רבי)
מכבי עירוני רמת גן - 2: (אחד עם שירה העליון)
נועה פרנקל היא זמרת אלט ישראלית.
נועה פרנקל היא בוגרת בית הספר למוזיקה ע"ש בוכמן-מהטה בתל אביב והקונסרבטוריון המלכותי בהאג.
הרפרטואר העשיר שלה כולל יצירות מתקופות שונות – ממוזיקה עתיקה ועד למוזיקה בת זמננו.
היא הופיעה עם הרכבי בארוק ידועים, ביניהם אנסמבל "לזאר פלוריסאן" בניצוח ויליאם כריסטי, Ensemble Elyma בניצוח גבריאל גרידו ואנסמבל הבארוק של אוטרכט (הולנד) בניצוח יוס ון פלדהובן.
כמו כן ייסדה נועה פרנקל את חמישיית קסיופאה, ועמה הקליטה את כל ספרי המדריגלים של קרלו ג'זואלדו, שיצאו בשישה תקליטורים.
הופעותיה האופראיות של פרנקל החלו באופרה "חליל הקסם" (מוצרט), בניצוחו של קנת מונטגומרי.
הופעות נוספות כללו בין היתר את "אחנתון" (פיליפ גלאס) בהולנד, "הנזירה אנג'ליקה" (פוצ'יני) בגרמניה, "המדיום" (מנוטי) ברוטרדם, "פרומתאו" (לואיג'י נונו) בלה סקאלה שבמילאנו, פריז, פרנקפורט, וינה, פסטיבל לוצרן ועוד, ו"חליל הקסם" בנאנט, צרפת.
בקיץ 2006 היא השתתפה בבכורה העולמית של האופרה "זאידה/אדמה" (מוצרט/חיה צ'רנובין) בפסטיבל זלצבורג בניצוחו של איבור בולטון, הפקה שהועלתה לאחר מכן בבית האופרה של בזל ובברמן, גרמניה.
לאחרונה היא שרה באופרה "פנימה" מאת חיה צ'רנובין בבית האופרה בשטוטגרט, השתתפה בבכורה העולמית של האופרה "אחוזי הדיבוק" מאת המלחין האוסטרי יוהנס קאליצקה בתיאטר אן דר וין בווינה, בביצוע השיר על הארץ מאת מאהלר עם התזמורת הסימפונית של טולוז, צרפת, ובבכורה העולמית של האופרה "יום ראשון של אור" מאת שטוקהאוזן.
פרויקטים עתידיים כוללים את "השיר על הארץ" (מאהלר, בנוסח הקאמרי של שנברג/רין) עם אנסמבל מיתר בת"א, שירי עם של בריו בפרייבורג, והאופרה "פרומתאו" בפסטיבל למוזיקה מודרנית בברלין ובפסטיבל זלצבורג.
פרנקל היא גם מבצעת מוערכת של מוזיקה מודרנית, והיא מופיעה בקביעות בפסטיבלים חשובים למוזיקה מודרנית באירופה עם אנסמבלים כמו Ensemble Modern פרנקפורט, Ensemble Recherche פרייבורג, Schönberg Ensemble אמסטרדם ו-Ensemble intercontemporain פריז.
בישראל הופיעה כמה פעמים עם אנסמבל מוזיקה נובה ועם אנסמבל המאה ה-21. נוסף על כך היא הסולנית של MAE) Maarten Altena Ensemble) אמסטרדם, שאיתו הופיעה באירופה, בארצות הברית וביפן והקליטה תקליטורים אחדים.
רבות מהיצירות של האנסמבל נכתבו במיוחד לקולה.
נועה קוֹלֶר (נולדה ב-24 ביוני 1981) היא שחקנית, קומיקאית, מחזאית, תסריטאית ובמאית ישראלית.
היא זוכת פרס אופיר לשחקנית הראשית הטובה ביותר על תפקידה בסרט "לעבור את הקיר", ובארבעה פרסי האקדמיה לטלוויזיה על תפקידים ראשיים בסדרות "חזרות" ו"קופה ראשית" ועל תפקיד משני ב"ריקוד האש".
קולר נולדה, גדלה והתחנכה בפתח תקווה, ולה שני אחים גדולים.
אמה, חנה, היא מורה לספרות, ואביה, זאב, עובד כמנהל במינהל מקרקעי ישראל.
הוריה התגרשו כשהייתה בת תשע עשרה.
בצה"ל שירתה כמדריכת קורס מש"קיות קישור בבה"ד 11.
לאחר שירותה הצבאי, עברה סדנה ב"סטודיו למשחק ניסן נתיב" בהדרכת השחקנים רונן שמי (מונטרי) ועדי ניצן.
אחר-כך למדה במסלול התלת-שנתי ב"סטודיו למשחק של יורם לווינשטיין", אותו סיימה במחזור תשס"ו 2006.
בשנה הראשונה לאחר סיום לימודיה שיחקה קולר בהצגה "חי בסרט" בתיאטרון חיפה בבימויו של שמעון מימרן, ובהצגות ילדים שונות.
בתיאטרון אורנה פורת שיחקה בהצגה "שישיםXשישים" בבימויו של ניר ארז, המגוללת בשישים דקות את שישים שנותיה של מדינת ישראל.
בתיאטרון ארצי שיחקה בהצגה "נולדתי לחלום" בבימויו של רפי ניב, המבוססת על שיריו של עוזי חיטמן, ובתיאטרון הקיבוץ שיחקה ב"אגדת סוף העונה", בתפקיד הראשי של המלכה חם-לה בממלכת הקיץ.
מאז שנת 2007 משחקת נועה קולר בתיאטרון גשר.
ההצגה הראשונה בה שיחקה בגשר הייתה "לילות לבנים", בתפקידים פיוקלה, מטריונה.
ב"לה פונטיין – היער הקסום", המבוססת על משלי לה פונטיין, שיחקה טליה, נמלה, עורבת וסרטנית.
קולר שיחקה ב"טרטיף" מאת מולייר בתפקיד דורין כשחקנית מחליפה לחנה לסלאו, ששברה את הרגל.
בגרסה קודמת של המחזה בגשר גילמה את התפקיד יבגניה דודינה.
היא שיחקה ב"הלילה ה-12" בבימויו של רפי ניב, בה גילמה את דמותה של מריה המשרתת, שמאוהבת בסר טובי.
כדי לנקום במלווליו (אלכסנדר סנדרוביץ'), היא טומנת לו בסתר מכתב בו היא מטעה אותו לחשוב שהמלכה אוליביה מאוהבת בו.
משנת 2008 קולר היא שחקנית מחליפה לנטשה מנור בהצגה "יאקיש ופופצ'ה" של חנוך לוין בתפקיד היא – הושפיש, אמא של יאקיש (שמעון מימרן ואחר כך יובל ינאי) שמאוד רוצה שיתחתן ויביא לה נכדים.
בשנת 2009 גילמה את דמותה של מיקה, המזכירה במכון הסטטיסטי, בהצגה "רומן בעבודה".
מיקה מלמדת את אילנה, הבוסית הקשוחה והגברית שלה (אורנה בנאי), איך להתנהג בצורה נשית וכיצד לממש את אהבתה לאנטולי, העולה מרוסיה (גלעד קלטר).
בשנת 2010 שיחקה בהצגה "חמישה קילו סוכר" פרי עטו של גור קורן.
היא גילמה שלוש דמויות שונות: לימאי שמעוני, תלמידת התיכון הפאנקיסטית והמורדת; שמרית, המפונקת בת השלושים; והזונה שעובדת בגן מאיר.
בכל אחת מהדמויות הללו נכנסה לדמותה סבו של גור קורן, ששב מעולם המתים ומבקש מנכדו משאלה אחרונה לפני הסתלקותו מהעולם.
קולר שיחקה ביחד עם ארז דריגס בהצגה שכתבו השניים, "אחד + אחת", בבימויו של יבגני אריה.
ההצגה הועלתה בתיאטרון גשר במאי 2010 רצה במשך שנים רבות והיוותה בסיס לסדרת הטלוויזיה של קולר ודריגס "חזרות" (2020).
קולר ודריגס ביססו את "אחד + אחת" על חייהם כזוג לשעבר, שנהג לריב המון ויצרו ממנה סיטואציות קומיות.
בשנת 2011 גילמה בהצגה "יונה ונער" את דמותה של מרים היונאית, שמלמדת את התינוק (הנרי דוד) לשלח יונים ומאוהבת קשות בד"ר לאופר (יובל ינאי).
שיחקה בתיאטרון גשר במשך עשור.
קולר כתבה ביחד עם טל לוי ונטע שפיגלמן את "כלומניקית", הצגת יחיד אותה הציגה טל לוי בפסטיבל תיאטרונטו במרץ 2011. ההצגה מספרת על שחקנית שמנסה להצליח בעסקי השעשועים, סובלת כישלונות רבים ומחליטה לעשות מעשה קיצוני במהלך אודישן.
בנוסף, הייתה שותפה בכתיבת מופע קומי של אנסמבל "כביסה שחורה", שהוצג ברחבי ישראל ב-2010–2011.
בשנת 2006 הופיעה קולר בתפקיד קטן בסרטו של יובל שפרמן "הדברים שמאחורי השמש".
בשנת 2013 הופיעה בשני סרטים עלילתיים באורך מלא: "הנוער" בבימויו של תום שובל וסרטו העצמאי של אליאב לילטי "מעשייה אורבנית", בתפקיד נערת הטלפון.
בשנת 2016 גילמה קולר את דמותה של מיכל, התפקיד הראשי בסרט "לעבור את הקיר" בבימויה של רמה בורשטין.
על תפקידה זה זכתה בספטמבר 2016 בפרס אופיר לשחקנית הראשית הטובה ביותר.
בשנת 2018 הופיעה בתפקיד הראשי ב"בית בגליל", סרט הביכורים של אסף סבן, והייתה מועמדת לפרס אופיר לשחקנית הראשית הטובה ביותר.
בשנת 2019 שיחקה בסרט הקולנוע "מחילה" בתפקיד אורנה, אשתו של שאול (גיא עמיר).
בשנת 2020 גילמה את זוהר בסרטו של דני רוזנברג "מותו של הקולנוע ושל אבא שלי גם" לצד רוני קובן, ועל תפקיד זה הייתה מועמדת לפרס אופיר לשחקנית המשנה הטובה ביותר.
קולר עתידה לחזור לגלם את דמותה של שירה שטיינבוך מהסדרה המצליחה "קופה ראשית" בסרט "קופה ראשית: הסרט" שעתיד לצאת לאקרנים בקיץ 2026.
בשנת 2008 שיחקה נועה קולר בעונה הראשונה של הסדרה "סרוגים".
היא גילמה את דמותה של נעמה, גרושתו הטרייה של אמיר (עמוס תמם), שחוזרת לקשר חברי ומיני איתו לתקופה קצרה, מתגרשת שוב מאמיר, נישאת זמן קצר לאחר מכן, ונכנסת להריון.
באותה שנה שיחקה בתור אלחוטנית של אצ"ל בסדרת הטלוויזיה "אלטלנה".
קולר שיחקה בתפקידי אורח בסדרה "רמזור", בסדרה "בשורות טובות", וב"24/7", סדרה מוקומנטרית על חיי תום אבני.
בשנת 2012 השתתפה בסדרה "משפחה לא בוחרים" בערוץ 2, במסגרת שידורי רשת.
בשנת 2013 החלה בערוץ 2 הקרנתה של קומדיית המצבים "בלתי הפיך" בבימויה של סיגל אבין, בה גילמה קולר את דמותה של רעות, השכנה הנודניקית והטרחנית של אודי (מולי שולמן) ורונה (עדי אשכנזי).
בשנה זו השתתפה גם בסדרה "השמיניה" מבית ערוץ הילדים, בה שיחקה את חמוטל, חברת מועצה שעוזרת לחברתה נעמה (ימית סול) בחיפושיה אחר השמיניה בעונות 4–5.
בשנת 2014 שיחקה בתפקיד אורח בסדרה "הפרלמנט", בתפקיד נורית.
בנובמבר של אותה השנה החלה לשחק בסדרה "שכונה" של גיורא חמיצר, בערוץ ניקלודיאון למנויי HOT.
בשנת 2015 שיחקה קולר בסדרה "ג'וני ואבירי הגליל" בתפקיד אילנית, למנויי yes.
בשנת 2017 השתתפה בסדרה "צפוף" בתפקיד מיכל הגרושה של מיקי.
בשנת 2018 השתתפה בסדרה "המנצח" שיצר אורי אלון.
בהמשך אותה שנה הופיעה בתפקיד הראשי בסדרת הדרמה "להעיר את הדֹב" של קרן מרגלית, השתתפה בסדרה "שטוקהולם" בתפקיד ליאת.
בשנת 2018 החלה, לשחק בסדרה "קופה ראשית", בתפקיד שירה שטיינבוך, מנהלת סניף יבנה של רשת הסופרמרקטים "שפע יששכר".
על משחקה בסדרה זו זכתה בפרס האקדמיה לטלוויזיה בקטגוריית השחקנית הראשית הטובה ביותר בסדרה קומית.
בשנת 2019 השתתפה בסדרת הטלוויזיה הסאטירית "שב"ס", בה היא מגלמת את מירי הדר, העובדת הסוציאלית של הכלא.
בשנה זו שיחקה גם בסדרה "הנערים", בתפקיד הפסיכיאטרית דבורה סגל.
בשנת 2020 שיחקה בתפקיד הראשי וכתבה את סדרת הדרמה הקומית "חזרות" (ערוץ כאן 11), סדרה שאותה כתבה עם ארז דריגס, בן-זוגה לשעבר, ומבוססת על הצגה שכתבו השניים ב-2011 בשם "אחד + אחת" (תיאטרון גשר).
קולר זכתה על סדרה זו בפרס השחקנית הטובה ביותר בסדרה קומית ובתסריט הטוב ביותר בסדרה קומית בטקס פרסי האקדמיה לטלוויזיה.
בהמשך באותה שנה גם גילמה את תפקיד חוקרת המשטרה אסתי בסדרת הדרמה הישראלית-צרפתית "דיבוקים" של שחר מגן.
באותה שנה גם השתתפה בפרסומת של דנונה ביחד עם אורי לייזרוביץ'.
משנת 2021 משחקת בסדרה "הבאר", וכמו כן כיכבה בעונה השנייה של הסדרה הקומית "מצולמים".
בשנת 2022 שיחקה בסדרה "ריקוד האש" לצד יהודה לוי ומיה עיברין.
על תפקיד זה זכתה בפרס האקדמיה לטלוויזיה בקטגוריית "שחקנית-המשנה הטובה ביותר לשנת 2024".
בנובמבר 2025 עלתה לשידור בכאן 11 הסדרה "מקום שמח", עליה עבדה קולר החל משנת 2024, בשיתוף עם רם נהרי.
בסדרה מגלמת קולר אישה בשם ורד, החווה משבר כפול: מצב בריאותי קשה של אמה, חולת סוכרת המואסת בחיים ומבקשת למות; ומשבר בחיי הנישואים.
העלילה מתארת את מסעה של ורד עם אמה כדי למצוא טעם בחיים.
קולר נשואה לתום וייסמן, בעל חומוסייה בתל אביב, ולהם שני ילדים.
הם מתגוררים בשכונת שפירא בתל אביב.
בן דודה של קולר, רועי עידן, נרצח עם אשתו סמדר בטבח בכפר עזה בשבעה באוקטובר.
הצגת בכורה הצגה תפקיד מחזאות בימוי 30 באוקטובר 2014 הנפש הטובה מסצ'ואן האישה/זונה ברטולט ברכט יבגני אריה 22 במאי 2014 נופל מחוץ לזמן מיילדת דויד גרוסמן יחזקאל לזרוב 13 בינואר 2014 הדיבוק רוחל'ה רוח אשתו של ברוך ש.
אנ-סקי יבגני אריה 3 ביולי 2013 פיניטה לה קומדיה!
שנה הצגה תפקיד תיאטרון מחזאות בימוי 2007 חי בסרט – מונולוגים מהסרטים ביצוע מונולוגתיאטרון חיפה ומרכז סוזן דללשימעון מימרן ושחר רוזן שמעון מימרן
שנה הצגה תפקיד תיאטרון מחזאות בימוי2005 אגדת סוף העונה המלכה חם-לה תיאטרון הקיבוץגיל צרנוביץ2007 60X60 תיאטרון אורנה פורתניר ארז2008 נולדתי לחלום ליאתתיאטרון ארצי לילדים ונוער גיל צרנוביץ רפי ניב
שנהסרטתפקידבימוי2006הדברים שמאחורי השמשאורחת במסיבהיובל שפרמן2013מעשייה אורבניתנערת הטלפוןאליאב לילטיהנועראסתיתום שובל2014אנטילופות - סרט קצרדוריתאורי רום2016לעבור את הקירמיכלרמה בורשטין2017אווהחיים טבקמן2018בית בגליליערהאסף סבן2019SHHHH - סרט קצראםיוני מרדכימחילהאורנהחנן סביון וגיא עמיר2020מותו של הקולנוע ושל אבא שלי גםזוהרדני רוזנברגסבתא של עמאלבעז פרנקל2026קופה ראשית: הסרטשירה שטיינבוך -
נועה (פַּלַצ'י) סגיר (נולדה ב-24 במאי 1994) היא מתעמלת אומנותית ישראלית.
פלצ'י נולדה בראשון לציון, גדלה בעיר זו ובבאר יעקב ולמדה בתיכון עמית עמל בראשון לציון.
כשהייתה בת שש החלה ללמוד בלט, ובהמשך עברה להתעמלות אומנותית והחלה להתאמן במסגרת מועדון "הפועל ראשון לציון".
ב-2010 הצטרפה לסגל נבחרת ישראל בהתעמלות אמנותית, והשתתפה עמה באליפות אירופה שנערכה בברן.
באותה אליפות סיימה הנבחרת במקום החמישי בתרגיל עם חמישה כדורים ובמקום השביעי בקרב-רב.
באליפות העולם שנערכה במונפלייה ב-2011, זכתה עם הנבחרת במדליית ארד בתרגיל הסרטים והחישוקים.
בתחרות קדם-אולימפית שהתקיימה ב-17 בינואר 2012 זכתה עם הנבחרת במקום השלישי בתחרות, ובמדליית כסף בגמר הקרב רב והעפילה לאולימפיאדת לונדון באותה השנה.
נועה רום (26 בדצמבר 1975 – 17 בדצמבר 2025) הייתה סופרת נוער, עורכת, מרצה ועיתונאית ישראלית.
רום נולדה בקיראון לאשר, יליד ברית המועצות, סמנכ"ל כוח אדם וכספים ברפא"ל ולנורית, ילידת ישראל, מזכירה רפואית.
רום היא הבת האמצעית בין שני בנים.
למדה בבית הספר היסודי יהודה הנשיא ובתיכון אורט גוטמן.
בצה"ל שירתה כפקידה בחיל המודיעין.
רום שימשה כתבת בידור ותרבות בעיתון "פנאי פלוס" מבית ידיעות אחרונות (2009-2004).
כתבה בעיקר כתבות מגזין, ביקורות טלוויזיה, סיקרה השקות וערכה את מבזקי התרבות ברדיו תל אביב.
בד בבד כתבה בעיתונים Witch, לילדות בגילאי 8–12 ו-GO, לנערות בנות 16–22. הייתה כתבת תרבות ומשפחה באתר האינטרנט סלונה (2012–2013).
ב-2008 ראה אור ספר הנוער הראשון פרי עטה, "עד הבת מצווה זה יעבור".
הספר נבחר ל"מצעד הספרים" תש"ע.
מאז, פרסמה עוד תשעה ספרי נוער.
רום שידרה בתחנת הרדיו "קול נתניה" תוכנית שבועית בשם "נועה מדברת לנוער".
רום היא בוגרת המכללה האקדמית נתניה בתקשורת בהצטיינות יתרה (2003) ובעלת תעודת הוראה מסמינר הקיבוצים (2010).
כמו כן, היא בוגרת מכון אבני במגמת עיצוב גרפי.
רום התמודדה במשך שנים רבות עם מחלת הסרטן, שבאה לידי ביטוי בכמה מספריה.
היא נפטרה מהמחלה בדצמבר 2025, ימים ספורים לפני יום הולדתה ה-50. הותירה אחריה בן מאומץ.
גיבורי ספריה של רום הם בנות בגיל הנעורים, שאינן מן המקובלות.
הן מתמודדות עם משברי הנעורים ועם הלבטים המאפיינים גיל זה.
הטרילוגיה מספרת על עלילותיהן של ארבע חברות טובות: נוגה (הגיבורה הראשית), אופיר, איה ונעמה.
הסדרה מתארת את התמודדותן עם בעיות גיל הנעורים ואת סיפור התבגרותה של נוגה.
1. עד הבת מצווה זה יעבור (רימונים הוצאה לאור, 2008)
נוגה בת ה-12 מתכננת את מסיבת הבת מצווה שלה.
אצל אחותה הגדולה נטע מתגלה מחלת הסרטן ובני הבית נערכים להתמודד עם המשבר.
נוגה מנסה לגרום לאורי, הילד היפה בכיתה, להתאהב בה, בעוד שירי, מלכת הכיתה, מציקה לה.
לאורך הספר היא משתפת את הקוראים בדילמה של התמודדות עם משבר בבית והמשך חיים רגילים של נערה בת שתים עשרה.
2. כמה שאת נהדרת (רימונים הוצאה לאור, 2010)
שלוש שנים אחרי הספר הראשון, נוגה כעת בת 15. הבנות עדיין חברות, אבל מפוזרות בין תיכונים שונים.
בתחילת הספר נוגה חשה בודדה.
היא מתחילה לרקום קשרים, פוגשת את טל והן מתחברות.
נוגה מנסה להביע את עצמה ומתחילה לכתוב.
הספר עוסק בעניינים של דימוי הגוף וזהות עצמית.
הספר השלישי, החותם את הטרילוגיה.
נוגה כותבת להנאתה ומנסה לפרסם את כתביה.
בעיתון בית הספר מקבלים ילדים מקובלים בלבד.
נוגה שולחת מפרי עטה לעיתוני נוער ונענית בשלילה.
יש לה בלוג ובו היא פותחת את סגור ליבה, אולם איש אינו קורא אותו.
במקביל, אופיר לומדת במגמת התיאטרון התחרותית.
נטע, אחותה הגדולה של נועה, החלימה ממחלת הסרטן, יש לה חבר רציני ראשון שאתו היא מתגוררת, והוריה רוצים שתינשא.
החיים החדשים שלי (סדרת ספרים חדשה)
ספר ראשון: המעבר (הוצאת כתר בשיתוף רימונים הוצאה לאור, 2013)
הספר הראשון בְּסדרה הכוללת שלושה ספרים.
הוריה של עמית בת הארבע עשרה מתגרשים ואביה שב להתגורר אצל הוריו.
עמית ואחותה אֵלָה עוברות עם אמן יחד להתגורר בעיר אחרת וללמוד בבית ספר חדש.
עמית, שהייתה בטוחה שהיא וחברותיה יהיו קרובות לעד, נפרדת מהן לפתע והן נהפכות להיות חברות בפייסבוק.
עמית פוגשת את ליהיא, והן מתחברות.
אחותה אלה מפתחת הפרעות אכילה, והוריה אינם מבחינים בכך.
עמית בקשר עם רז הביישן באמצעות הצ'אטים בפייסבוק.
היא גם בקשר עם הראל, ועִמו היא יוצאת.הספר נבחר למצעד הספרים תשע"ה.
ספר שני: התסריט (הוצאת כתר/רימונים הוצאה לאור, 2014) - אמא של עמית מובטלת, היא מקבלת דמי אבטלה פעם בחודש ומחפשת את עצמה בין היוגה לבין המאמן האישי.
אבא של עמית מתחיל להתגורר בדירה משלו, הוא עסוק באהבתו החדשה, ויש לו ריח של פרחים ועוגות שוקולד.
אחותה אלה הולכת לדיאטנית בניגוד לרצונה ומגלה בעצמה כוחות שלא היו לה ומתחילה לעמוד על שלה.
עמית והראל בני זוג, והדבר מטריד את רז המתבונן מהצד.
במהלך הספר עמית ורז מצטרפים יחד לחוג לתסריטאות, בהנחייתה של מעיין לוי, ידידה טובה של המורה לספרות החדש, אלעד כהן, מורה מיוחד.
עם הזמן, החברות בין ליהיא ועמית מתעצמת.
הקשר עם הראל ועם רז עובר תהפוכות עד לסוף המפתיע.
ספר שלישי: הסיפור האמיתי (הוצאת כתר/רימונים 2015) הסיפור האמיתי הוא הספר השלישי והאחרון בסדרה "החיים החדשים שלי".
עמית מתחילה ללמוד בתיכון במגמת קולנוע.
ואז בא הזמן ליצור סרט גמר.
ובסרט הגמר התלמידים מתבקשים להפנות את המצלמה על עצמם ואל המשפחות שלהם.
אבל עמוק בלב היא יודעת שהגיע הזמן לצאת ולברר מאין היא באה, רק כך תדע לאן היא הולכת.
סדרת חברות (סדרת ספרים חדשה)
ספר ראשון: סוגרים חשבון (הוצאת כתר /רימונים הוצאה לאור 2017) תום וג'רי הן החברות הכי טובות מכיתה א'.
בכיתה ו' תום עוברת חרם ויראלי על ידי שתי בנות.
הבנות, סוחפות כיתה שלמה ותום לא יוצאת מהבית.
אבל גם למרחב הפרטי שלה הם פולשים.
יחד עם חברתה הטובה והיחידה הן מנסות להשיב חזרה את הזכויות הבסיסיות שלה.
ספר שני: החיים שבחרתי (הוצאת כתר 2019) תום וג'רי מתחילות את החטיבה לאחר סיום החרם.
תום רוצה לפרוח, להשמיע את קולה, ג'רי רוצה את חברתה שהולכת ונעלמת לה.כל אחת מהם בוחרת בדרך אחרת, אשר נדמה כי מפרידה ביניהן, עד שמגיע רגע גורלי שמעמיד את חברותן למבחן.
רגע שבו יגלו מה באמת חשוב.
ספר שלישי: הביתה: (הוצאת כתר 2022) ג'רי בת השלוש עשרה מנסה להישאר אופטימית, אבל זה לא כל כך פשוט אחרי מות אמה.
בנוסף, נראה שהקשר עם נועם מתערער.
בהמשך היא תבין שהנער הרגיש והנבוך מסתיר בין היתר את המשפחה שלו.
הספר נכנס למצעד הספרים תשפ"ג.
תראו אותם (רימונים הוצאה לאור, 2011)
תלמידים אחדים בחטיבת הביניים מנסים להקים להקת רוק.
הסולן הרָגיש יואב רב עם המתופף הקשוח וסובל מפחד קהל.
יעל, הגיבורה הראשית, ידידתו של הסולן, תומכת בו.
יעל כותבת שירים, אך הלהקה אינה מקבלת אותם בתחילה כי הם רגשניים מדי, עד שלבסוף השירים נוגעים לליבו של המתופף.
הספר מספר גם על אלונה, חברתה הקרובה של יעל, ציירת מוכשרת המנסה להתפתח בתחום זה.
נועה פניני (נולדה ב-2 ביולי 1977) היא תסריטאית ושחקנית טלוויזיה ישראלית.
פניני היא בתו של שחקן התיאטרון והטלוויזיה אבי פניני ושל סוכנת הנסיעות והציירת רחל, ואחותו של תום, אמן וידאו ארט ומיצג שמתגורר בניו יורק.
פניני היא בוגרת בית הספר למשחק של סמינר הקיבוצים ובוגרת בית הספר לתסריטאות של עידית שחורי.
בשנים 2001–2006 הייתה חלק מצוות התסריטאים של תוכנית האירוח של "יצפאן".
לאחר מכן לקחה חלק בכתיבה של העונה השנייה של "אולי פעם", וכתבה בתוכנית "לילה גוב".
בשנים 2009–2010 שיחקה בסדרה "מגדלים באוויר".
בשנת 2009 שיחקה גם בסדרה "קוויקי" אשר שודרה בערוץ 2 קשת, ואותה גם יצרה וכתבה ושיחקה בתפקיד ראשי.
בשנת 2010 כתבה ושיחקה את סיגי בסדרה "מעצר בית" שיצר גיורא חמיצר.
באותה שנה גם יצרה וכתבה יחד עם גיורא חמיצר את הסדרה "השועלים" אשר שודרה ב־yes עד לשנת 2011.
בשנת 2012 הייתה מבין הכותבים הראשיים של הגרסה הישראלית של הסיטקום "נשואים פלוס".
בשנת 2014 כתבה שוב עם גיורא חמיצר את הדיאלוגים בסדרת הנוער "שכונה" אשר שודרה בשנים 2014–2018.
בשנת 2021 עלתה לאוויר סדרת הנוער "סקיי" שכתבה יחד עם גיורא חמיצר.
נועה קירל (נולדה ב-10 באפריל 2001) היא זמרת-יוצרת, שחקנית ופרזנטורית ישראלית; יצגה את ישראל באירוויזיון 2023 עם שירה "Unicorn", שהגיע למקום השלישי בתחרות.
קירל זכתה בתארים "זמרת השנה" ו"אשת השנה" של גלגלצ ארבע שנים ברציפות.
קירל נולדה וגדלה ברעננה לאמיר קירל, בעל עסק לייבוא ולשיווק זכוכית, ולאילנה, בעלת בוטיק אופנה.
תחילה נקראה בשם נויה, אך כשהייתה בת חודשיים התגלתה אצלה מחלת כליות, ובעצתו של רב שינו הוריה את שמה לנועה.
בגיל 10 התמודדה בתוכנית המציאות "בית ספר למוסיקה" בערוץ 2 של "קשת", אך לא התקבלה.
בגיל 13 הופיעה לצידה של אליאנה תדהר בקמפיין לחברת הטיפוח הישראלית Careline.
הקריירה המוזיקלית של קירל החלה בשנת 2015 כאשר הוציאה שיר בשם "מדברים", שנכתב בידי הראפר איזי וזכה להצלחה מפתיעה לאחר שצבר צפיות רבות.
בעקבות הצלחתו הוציאה באותה שנה שיר נוסף בשם "קילר", פרי עטו של עומרי סגל.
הווידאו קליפ הפרובוקטיבי המלווה עורר סערה בשל גילה הצעיר של קירל.
הקליפ צבר צפיות רבות באתר YouTube והפך לאחד מהקליפים המזוהים ביותר שלה.
במקביל הופיעה קירל בסדרת הדוקו-ריאליטי "פושרז" מבית HOT, העוקבת אחר הורים שדוחפים את ילדיהם להצלחה בתחומים שונים, והציגה את קירל ואביה, התומך כלכלית בפיתוח קריירת הבידור שלה והיחסים עם הסוכן שלה, רוברטו בן-שושן.
בשנים 2015–2016 היא הוציאה שירים נוספים, שהוצגו באתר יוטיוב והושמעו בתחנות רדיו שונות, בהם "יש בי אהבה" (נובמבר 2015) שהיה לשירה הראשון להיכנס לפלייליסט של גלגלצ, "רק אתה" (אפריל 2016), "חצי משוגע" (יולי 2016), "ביי לחופש" (יולי 2016) ו"תן לי סימן" (דצמבר 2016).
בסוף שנת 2016 זכתה בתואר "זמרת השנה" בטקס נבחרי הילדים.
ב-26 בפברואר 2017 הנחתה את התוכנית המוזיקלית "ליפסטאר" בערוץ kidZ, לצד שגיא ברייטנר.
במאי הוציאה שיר בשם "מקום לשינוי" אותו שרה בדואט עם אביאור מלסה.
קירל הוציאה מספר שירים נוספים במהלך השנה כאשר כולם הם סינגלים שיווקיים בהם: "לרקוד", "כמעט מפורסמת", "Wow" ו"מי ייתן לי את הכוח".
בהמשך אותה שנה יצא לאקרנים סרט הקולנוע "כמעט מפורסמת", בו שיחקה קירל בתפקיד מרכזי.
באותה שנה גם הופיעה במופע "שלושת המוסקטרים" לצדו של עומר דרור.
באוגוסט 2017 פרסמה קירל סינגל שביצעה יחד עם אגם בוחבוט, גרסת כיסוי לשירו של דני סנדרסון "אצל הדודה והדוד", כחלק מקמפיין פרסום לחברת בזק.
בנובמבר אותה שנה יצגה את ישראל בטקס פרסי המוזיקה של MTV אירופה, בקטגוריית "האמן הבינלאומי".
ב-1 בינואר 2018 החלה לשחק בסדרת הטלוויזיה "כפולה", בתפקיד כפול כנועה קירל (עצמה) וכקיטי פופר (ליבי עומר) - בלוגרית שכותבת כל דבר שקורה עם עצמה המפורסמת.
הסדרה משודרת בערוץ KidZ ב-yes וב-HOT.
ב-18 בפברואר החלה לשפוט בתוכנית המציאות לגילוי כישרונות חדשים "גוט טאלנט ישראל" ברשת 13, לצדם של מיה דגן, מאור זגורי וג'ורדי.
קירל הייתה האמנית הצעירה ביותר ששפטה בתוכנית בכל גרסאותיה ברחבי העולם.
היא המשיכה ושפטה בעונה השנייה של "גוט טאלנט ישראל".
ב-1 במאי באותה השנה עלתה לאוויר הסדרה "שלטון הצללים" בה שיחקה בתפקיד בשמת.
ב-28 ביוני הוציאה את "בא לי אותך".
ב-9 באוגוסט הועלה "מופע כפולה" בכיכובה של קירל ושל וכוכבי הסדרה "כפולה" בהיכל מנורה מבטחים.
בספטמבר פורסם השיר "סינדרלה" של ההרכב המוזיקלי "האולטראס", בו התארחה קירל.
ב-20 בספטמבר הוציאה בשיתוף עם שלישיית מה קשור ואיתי לוי, גרסת כיסוי חדשה לשיר "סיבה טובה" של אריק סיני בשם "הנה זה בא", עבור קמפיין פרסומי לחברת "HOT".
באוקטובר החלה לשמש כפרזנטורית החדשה של חברת הטיפוח הישראלית "כיף".
בדצמבר הובילה קירל קמפיין בשיתוף עם ערוץ KidZ והרשות הלאומית לבטיחות בדרכים (הרלב"ד), לעידוד מודעות לחבישת קסדה בעת רכיבה על אופניים או קורקינט.
ב-22 בינואר 2019 הודיעה חברת האופנה הישראלית "רנואר" שקירל היא הפרזנטורית המוזיקלית החדשה שלהם.
הקליפ לשיר צולם בתאילנד ועלות הפקתו נאמדה על כחצי מיליון ש"ח.
השיר ליווה את קמפיין פברואר-אפריל 2019 של "רנואר".
ב-17 באפריל הוציאה את השיר "אמא שלי" במסגרת פרויקט שם עולם 2019. ב-28 באפריל הוציאה את השיר "חצוף", שזכה להצלחה.
ב-14 ביולי כיכבה בקליפ של קרן פלס לשיר "מי אני?" כשחקנית הראשית בקליפ.
ב-22 ביולי, הוציאה את השיר "פאוץ'" בחסות FILA.
השיר זכה להצלחה רבה, והיה לראשון של קירל שהגיע למקום הראשון במצעד של גלגלצ.
ביולי, נודע כי קירל עתידה לקחת חלק ב-"#PLAYפסטיגל" לצד אליאנה תדהר, יהונתן מרגי, עדן בן זקן, איתי לוי ואנה זק.
המופע החל לרוץ ב-30 בנובמבר 2019 והסתיים ב-30 בינואר 2020. באוגוסט 2019, השיקה קירל קולקציית איפור במהדורת מוגבלת בשיתוף פעולה עם חברת האיפור MAC.
ב-22 בספטמבר, השיקה קולקציית קפסולה לחברת "רנואר".
באותו היום הוציאה את השיר "SLT"; הסינגל השני המלווה את הקמפיין לקולקציה.
ב-6 באוקטובר 2019, התארחו קירל ולירן דנינו בסינגל "מאושרים", של ההרכב המוזיקלי דולי ופן.
ב-4 בנובמבר, ייצגה את ישראל בפעם השלישית ברציפות בטקס פרסי המוזיקה של MTV אירופה.
בדצמבר 2019, יצא לאור אלבום האוסף אם הייתי שר לך – שרים יגאל בשן, פרויקט מטעם ארומה מיוזיק ורשת ג', שם היא מבצעת גרסת כיסוי לשיר "יש לי ציפור קטנה בלב".
ב-11 בדצמבר, במסגרת פסטיגל 2020 הוציאו כוכבי הפסטיגל, ביניהם קירל, שיר מקורי אותו יצר עילי בוטנר בשם "יבוא לטובה".
בנוסף, התארחה במצעד העשור של גלגלצ בו ביצעה קירל גרסה מחודשת לשיר "Can't Feel My Face" של דה ויקנד.
ב-14 בינואר 2020 הוציאה קירל את הסינגל "אם אתה גבר".
בתחילת שנת 2020 כלל כתב העת "פורבס ישראל" את קירל ב"רשימת הצעירים המבטיחים" (פורבס 30Under30) לשנת 2020.
בפברואר 2020 התגייסה לצה"ל כחיילת במסלול טאלנט, במסגרתו הופיעה בפני חיילים עם להקה משלה.
באותו החודש, קירל לקחה חלק בשיר "נשארים ביחד" ביוזמת חברת סמסונג, בהפקת ג'ורדי, ובהשתתפות אמנים וידוענים נוספים שכללו את רותם סלע, אביב אלוש ומיה דגן.
באפריל, לקחה קירל חלק בטקס "לכל איש יש שם" לכבוד יום הזיכרון לשואה ולגבורה.
ביום העצמאות ה'תש"ף הופיעה קירל בטקס הדלקת המשואות לצד הזמר עדן חסון.
ב-3 ביוני, פורסם כי קירל לא תמשיך כפרזנטורית בחברת האופנה רנואר.
ב-9 ביוני, הוציאה את השיר "מיליון דולר" בהשתתפות הזמר הישראלי-קונגולזי שחר סאול.
באותו החודש, הוכרז כי קירל חתמה בחברת התקליטים האמריקאית אטלנטיק רקורדס חוזה בין-לאומי בשווי מיליוני דולרים.
בנוסף, השיקה קירל את הישומון "Weshik" שנסגר כעבור שנה.
ב-4 ביולי, השתתפה בעונה הרביעית של תוכנית המציאות "בית ספר למוסיקה" בקשת 12, בה החלה לשמש כ"מורה" (מנטורית).
באותו החודש נודע כי קירל מיוצגת בסוכנות השחקנים האמריקאית "Creative Artists Agency" .
באוגוסט 2020, הוציאה יחד עם הזמר יהונתן מרגי, את השיר "אמבולנס".
בספטמבר 2020, הוכתרה כ"אשת השנה" במצעד הפזמונים העברי השנתי של גלגלצ ו-ynet.
ב-17 בספטמבר השתתפה ב"מצעד השנתי של בית ספר למוזיקה ולתת" ששודר בקשת 12. באותו יום, השיקה יחד עם ראש ממשלת ישראל בנימין נתניהו סרטון מיוחד לרגל ראש השנה.
ב-18 בספטמבר, זכתה בתואר "זמרת השנה" במצעד הפזמונים העברי השנתי של כאן גימל.
באוקטובר 2020 פורסם כי קירל תתפקד כשגרירה של עמותת משאלת לב.
קירל הופיעה במופע הפסטיגל לשנת 2020 אשר נערך ללא קהל בשל מגפת הקורונה.
ב-12 באוקטובר, יצא לאור שיר הנושא של המופע.
באותה השנה, נבחרה לייצג את ישראל בטקס פרסי המוזיקה של MTV אירופה, בפעם השלישית ברציפות.
באותו החודש נודע כי קירל תשיק קולקציית בגדים משותפת עם טרמינל X.
בחודש נובמבר השתתפה קירל בחידוש לשיר "תנו לגדול בשקט" של שלומי שבת לצד עמיר בניון ונסרין קדרי.
במרץ 2021 פרסמה קירל את הסינגל "יהלומים – Bling Bling", שהופק בחסות חברת התכשיטים "רויאלטי".
באותו החודש קיבלה קירל את פרס "שינוי אידיאל היופי" לשנת 2021 במסגרת שבוע האופנה שנערך בתל אביב.
הפרס הוענק לקירל על ידי מוטי רייף, מפיק שבוע האופנה, והדוגמנית בר רפאלי.
בחודש מאי 2021, הוציאה קירל יחד עם הזמר עומר אדם שיר תקווה בעברית ובאנגלית הכולל את מילות ההמנון הלאומי של מדינת ישראל.
כל ההכנסות מהשיר נתרמו לאגודה למען החייל.
בחודש העוקב, הוציאה את שיר הגאווה "טרילילי טרללה" ביחד עם אילן פלד.
ב-14 ביולי 2021 הוציאה קירל את סינגל הבכורה הבינלאומי שלה, "Please Don't Suck".
באותו החודש, כיכבה במופע "סופרסטאר", שנדחה מאפריל 2020 בשל מגפת הקורונה, לצד מרגי, סטטיק ובן-אל תבורי, אגם בוחבוט, סטפן לגר וגל אדם.
קירל הייתה האמן המושמע ביותר ב-MTV ישראל לשנת תשפ"א, וכן במקום ה-18, והאישה השלישית, ברשימה האמנים המושמעים בתחנות הרדיו הישראליות.
ב-15 באוקטובר 2021 הוציאה את הסינגל "Bad Little Thing" אותו גם ביצעה קירל בתחרות מיס תבל לשנת 2021 (מיס יוניברס 2021) שנערכה באילת, ישראל.
ב-19 באוקטובר יצא השיר "יש לי SAY" בהשתתפותה ולצד אמנים וידוענים נוספים כחלק מקמפיין חברתי כנגד עישון.
קירל השתתפה במופע הפסטיגל בחנוכה 2021 - "סקיי היי פסטיגל".
לפי נתוני ההשמעות של ספוטיפיי ישראל לשנת 2021, קירל היא האמנית השנייה המואזנת ביותר בפלטפורמה בשנה זו, אחרי עדן בן זקן.
ב-14 בדצמבר יצא לאור הסינגל "רעשים" ביחד עם הזמר אושר כהן.
קירל נבחרה לאחת מאנשי השנה של מגזין "גלובס" לשנת 2021. בנוסף נבחרה קירל למוזיקאית המושמעת ביותר בשנת 2021 בטיקטוק ישראל.
ב-12 בינואר 2022 הוציאה לאור את השיר "Thought About That".
ב-5 במרץ יצא לאור הסינגל "פעמון" בהשתתפות איתי גלו, שיצא באופן בלעדי לטיקטוק ישראל למשך השבוע הראשון לצאתו.
ב-27 במאי הוציאה את הסינגל הראשון שלה בשפה הספרדית, "Dale Promo", ביחד עם הזמר הפוארטו ריקני מטרו דה סאבג' ובהשתתפות בועז ואן די ביטס.
ב-1 ביוני הוציאה קירל את שיר הגאווה "שלושה בנות" ביחד עם תותית לרגל חודש הגאווה.
הוא זכה להצלחה ונכלל ברשימת "20 שירי הגאווה הטובים ביותר – בכל הזמנים" של מאקו בשנת 2022, יחד עם "טיקיטאס" ו"טרילילי טרללה".
ב-28 ביוני הוציאה יחד עם דולי ופן ופלד את הסינגל "שחרר אותי".
ביוני 2022 החלה לשחק בעונה השלישית של סדרת הנוער "פלמ"ח", בה מגלמת את דמותה של שולמית אלוני.
ב-11 ביולי פורסם בערוץ של תאגיד השידור, כאן 11, על כך שקירל צפויה לייצג את מדינת ישראל באירוויזיון 2023. בריאיון בתוכנית "זה לא אולפן שישי" שנערך בקיץ 2024, קירל שיתפה כי בתחילה לא רצתה לייצג את ישראל באירוויזיון, והביעה חשש ודאגה מהתחרות ומההשלכות האפשריות על הקריירה שלה.
ב-25 ביולי יצא הסרט "אוהב אותך צ'ארלי" בו קירל מגלמת את דמותה של סאנשיין.
ב-12 באוגוסט הוציאה קירל את הסינגל "פנתרה".
ב-24 באוגוסט קירל הופיעה בפעם הראשונה בפארק הירקון אל מול 33 אלף צופים, והייתה הזמרת הישראלית הראשונה שהופיעה בפארק.
מופעה בפארק הירקון שודר גם בערוץ כאן 11 ב-31 בדצמבר.
טיקטוק ישראל הכריזה על כך שתפיק תוכנית תיעודית על המופע שתעלה בחשבון הטיקטוק של קירל.
בספטמבר 2022 השיקה קירל מותג איפור בשם "SHOWTIME" בהשתתפות רשת סופר-פארם.
באוקטובר הפיקו עומר לוז וצוק אלגזי את השיר "הרקדן האוטומטי" לאחר פטירתו של צביקה פיק ובשיתוף עם קירל.
בדצמבר 2022 קיבלה נמרה בספארי את השם "נועה" על-שמה לאחר הצבעת קוראי "ידיעות אחרונות" ו-ynet.
ב-13 בינואר 2023 הוציאה קירל את הסינגל "Gone".
ב-17 בינואר הוכרז כי השיר איתו תייצג קירל את ישראל באירוויזיון נקרא "Unicorn", שיצא לאור ב-8 במרץ 2023. ב-20 בינואר הופיעה בכנס של ארגון הקהילה הישראלית-אמריקאית שהתקיים בטקסס.
ב-4 באפריל הכריזה חברת קוקה-קולה בקמפיין משותף בישראל, עם מהדורה מיוחדת של פחיות קולה כשחתימתה של קירל תעטר אותן, למשך חודש אחד - לקראת השתתפותה באירוויזיון.
כמו כן, קירל היא הפרזנטורית של חברת פלאפון (לצד יהודה לוי), ושל yes+.
קירל ייצגה את מדינת ישראל בשלב הגמר של אירוויזיון 2023 שנערך ב-13 במאי, עם שירה "Unicorn", לאחר שהעפילה מהמקום השלישי בחצי-הגמר הראשון.
בתום מופע הגמר, לאחר סיום הקראת הניקוד שהעניקו צוותי השופטים, דורג שירה של ישראל במקום השני, עם 177 נקודות.
אחר כך נמסרה הצבעת הקהל ושם, הוא דורג במקום החמישי, עם 185 נקודות.
כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים "Unicorn" במקום השלישי, כשבסך הכל זכה לקבל 362 נקודות.
בכאן 11 הוציאו סרט דוקומנטרי בשני חלקים אשר מתעד את קירל מהרגע בו קיבלה את ההודעה על כך שנבחרה לייצג את ישראל בתחרות ועד ליום המופע עצמו.
ביוני 2023 הוציאה קירל את שיר הגאווה "פרובוקטיבית" בהשתתפות ליין המסיבות הגאה פוראבר תל אביב.
ב-31 ביולי הוציאה את הסינגל "Deja Vu".
באפריל פורסם כי קירל לוהקה למופע הפסטיגל.
באוגוסט 2023 קיימה שתי הופעות גדולות נוספות בפארק הירקון בתל אביב, מול קהל של כ-65 אלף איש כל אחת.
במסגרת מלחמת חרבות ברזל ביצעה קירל סבב של הופעות גיוס תרומות בארצות הברית שבמסגרתן הצליחה לגייס סכום של כ-29.5 מיליון דולרים והצטרפה לקמפיין ההסברה הישראלית של נועה תשבי.
בנוסף היא שרה את ההמנון באו"ם ובמקומות נוספים ואף חידשה ביחד עם הלהקות הצבאיות את ההמנון של עוצבת הקומנדו.
בנוסף גם השתתפה במשדר התרמה של כאן 11 למען תושבי הדרום שם שרה גרסה אקוסטית לשיר "Unicorn".
מאוחר יותר הוציאה גם גרסה זו באופן רשמי.
בינואר 2024 הגישה קירל תביעה נגד פלטפורמת המדיה החברתית הסינית טיקטוק על סך 1.3 מיליון ש"ח.
בתביעה היא מבקשת הבהרות בנוגע להכרזה כי אנה זק היא הזמרת המובילה בישראל בדירוג הרשת החברתית ו.
הנושא המרכזי שהודגש בתביעה הוא היעדר מוחלט של שקיפות מצד הרשת החברתית.
באותו החודש נבחרה להיות השגרירה החדש של המותג אדידס ואחת מיוצרות התוכן של סמסונג.
בפברואר, הוציאה קירל קולקציית מוצרי שיער, הנושאת את שמה.
במרץ 2024 הוציאה גרסה מחודשת לשיר "Unicorn" ביחד עם נציגת ארוויזיון 2024 עדן גולן.
ב-10 באפריל הוציאה את הסינגל "בנות כמוני לא בוכות".
ב-9 במאי של אותה השנה יצא לאור אלבום האוסף "ישראל בידור – שרים למדינה", שם ביצעה קירל את השיר "היא בדיוק כמוני" לצד שירי מימון.
ב-10 ביוני הוציאה את השיר "משקפיים", שיתוף פעולה עם הדי ג'יי איתי גלו.
ב-7 ביוני פורסם כי קירל וחברת התקליטים אטלנטיק רקורדס סיימו את עבודתם המשותפת לאחר 4 שנים.
ב-15 ביולי הוציאה קירל את הסינגל "אני".
ב-21 ביולי יצא לאור המיני-אלבום של אושר כהן, Next Episode, בו קירל משתתפת ברצועה "אין אותי".
יממה למחרת פורסם כי קירל חתמה על חוזה הפצה עם "The Orchard", חברת בת של סוני מיוזיק.
תפקידה של חברת הפצה כמו "The Orchard" שונה מזה של חברת הקלטות, שכן היא עוסקת בעיקר בניהול קשרים עם שירותי סטרימינג ותיאום עם עורכי הפלטפורמות.
ב-4 בספטמבר קירל הוציא שיר בשם "שיהיה לך טוב".
השיר היה אמור לצאת ביום ההופעה של קירל בפארק הירקון, אך יצא מוקדם יותר בעקבות הדלפה.
כעבור מספר ימים, יצא לאור הסינגל "Ba Da Bing".
ב-18 בספטמבר הופיעה במופע "רוק בריו" שנערך בברזיל.
קירל הייתה צפויה להופיע בפארק הירקון בפעם הרביעית ב-26 בספטמבר 2024, אך המופע נדחה ל-20 באוקטובר, בעקבות מבצע חיצי הצפון, ומאוחר יותר נדחה שוב ל-14 באפריל 2025, והתקיים אל מול 40 אלף איש.
באוקטובר 2024, משרד התפוצות הכריז על פרויקט הנצחה בשיתוף פעולה עם המרכז הדיגיטלי הלאומי בעיר שדרות ומשרד הפרסום Share.
במסגרת הפרויקט, כ-50 משפיענים מישראל, ביניהם קירל, ינציחו כ-50 אנשים - נשים, ילדים וחיילים שנרצחו או נפלו במתקפת הפתע על ישראל ב-7 באוקטובר.
ב-14 בפברואר 2025 קירל הוציאה את הסינגל "Like What U See".
בשנת 2025 קירל כיכבה בסדרת טלוויזיה ישראלית בשם "איננה", בה גילמה דמות בשם נויה.
כדי להתכונן לתפקיד, קירל לקחה שיעורי משחק עם השחקן דורון בן-דוד.
ב-10 ביולי הוציאה לאור את המיני-אלבום הראשון שלה בשם "ראש הממשלה".
ב-24 ביולי קירל גייסה מעל 300 אלף שקלים ממכירת כרטיסים להופעה, שכל הכנסותיה נועדו לממן טיפול בסרטן עבור מתי כספי, שחשף כי הוא מתמודד עם מחלת הסרטן, וביקש את עזרת הציבור הכלכלית למימון טיפולים מצילי חיים.
באופן מפתיע, כספי בחר להעביר את כל הסכום שגויס לעמותת "להושיט יד", במקום להשתמש בו לעצמו.
באוקטובר 2024 הוכרז כי סדרת דוקו-ריאליטי תעקוב אחרי חייה של קירל ואנשיה הקרובים.
ביוני 2025, הכריזה Yes כי תשדר את הסדרה בשם "אני נועה קירל".
בפברואר 2025, פורסם כי קירל תשחק בטלנובלת נוער מוזיקלית בשם "NOA" שתכלול 25 פרקים וצולמה בבואנוס איירס לצד המוזיקאי הארגנטינאי אגוסטין ברנסקוני.
לסדרה, שתשודר באמריקה הלטינית, צפוי גם לצאת פסקול בספרדית.
ב-5 באוקטובר 2025 הוציאה קירל, בשיתוף פעולה עם סמ"ר רתם שפרן והלהקות הצבאיות, את השיר "שוב הגיע סתיו", לציון יום הזיכרון לטבח שבעה באוקטובר.
את השיר כתב שפרן, כמחווה לנשים וללוחמות שנפלו במהלך מלחמת חרבות ברזל.
בפברואר 2026 קירל הודיעה כי תצטרף כמנטורית לעונה השישית של תוכנית הריאליטי The Voice.
לצידה של קירל ישמשו כשופטים בתוכנית הזמרים עידן רייכל וסטטיק.
שידור העונה מתוכנן לקיץ 2026.
המוזיקה של קירל היא בעיקר בסגנון הפופ, אך היא משלבת בתוכה גם סגנונות שונים, בהם: היפ הופ, רגאטון, רית'ם אנד בלוז ומוזיקה אלקטרונית.
קירל ציינה את ההשפעות המוזיקליות שלה, ביניהן ביונסה, ריהאנה, אריאנה גרנדה, ג'ניפר לופז ומדונה.
מאז שהחלה את דרכה המוזיקלית בשנת 2015, קירל ביססה את מעמדה כאחת הדמויות הבולטות בתעשיית הבידור הישראלית.
בשנותיה הראשונות, קירל בלטה בזכות שירים בעלי אופי נועז ותדמית פרובוקטיבית.
שירים כמו "קילר" ו"מדברים" עוררו עניין בזכות סגנונם הישיר, הלבוש הבולט, והכוריאוגרפיה המינית שלהם.
הקליפים של קירל באותה תקופה, כמו זה של "קילר", שילבו אלמנטים שמזוהים יותר עם אמנים בינלאומיים, כמו תנועות ריקוד חושפניות וסגנון צילום הלקוח מעולם הפופ האמריקאי.
הקליפים והשירים של קירל עוררו שיח ציבורי נרחב, כאשר רבים הדגישו את גילה הצעיר והאופי הבוגר של התכנים ואף היו הורים שהביעו כעס על המסרים שהיא משדרת לבני נוער.
עם הזמן, קירל הצליחה לנתב את תשומת הלב הציבורית שקיבלה בשל הפרובוקציות הראשוניות שלה למיתוג בוגר ומרשים יותר והצליחה להתברג במיינסטרים הישראלי.
היא הרחיבה את סגנונה המוזיקלי והחלה לשלב תכנים מגוונים יותר ביצירתה, כולל בלדות ושירים אישיים יותר.
הפקותיה התאפיינו באיכות גבוהה ובמראה שמושפע מהפקות מוזיקליות בינלאומיות, מה שחיזק את מעמדה כאמנית מובילה בישראל.
במהלך השנים, היא זכתה בפרסים רבים, השתתפה בקמפיינים גדולים, והפכה לאחת הפרזנטוריות הבולטות בישראל, ועבדה עם חברות מובילות כמו "רנואר", "אדידס" והייתה הפרזנטורית של חברות התקשורת "yes" ו"פלאפון תקשורת".
התדמית שלה עברה שינוי ממוקד, מתדמית פרובוקטיבית לנערה-אישה שמייצגת הצלחה, ביטחון עצמי ומקצועיות.
עם זאת, קירל מתמודדת עם ביקורות ושמועות בנוגע לאותנטיות שלה כפרסונה ציבורית, במיוחד סביב אירועים אישיים כמו אירוסיה לשוער דניאל פרץ ופרסומיה ברשתות החברתיות.
קירל הייתה במערכת יחסים עם הדוגמן ברק שמיר בין השנים 2016–2018. בספטמבר 2018 החלה מערכת יחסים עם הזמר יהונתן מרגי, שהסתיימה בספטמבר 2021. בינואר 2022 החלה מערכת יחסים עם הדוגמן תומר הכהן שנמשכה עד יולי 2023. החל מאוגוסט 2023, היא בזוגיות עם הכדורגלן דניאל פרץ.
ב-6 בספטמבר 2024 השניים התארסו.
ב-11 בנובמבר 2025 נישאו השניים.
בן דודתה, , נרצח ב-16 בפברואר 2024 בפיגוע הירי בצומת ראם.
2022: אוהב אותך צ'ארלי (ביחד עם דולי ופן)
שנהפרויקטתפקידהערות2016טרוליםדיג'יי סוקידיבוב2017כמעט מפורסמתרותם לויתפקיד ראשי2022אוהב אותך צ'ארליסאנשייןrowspan="2"
שנהפרויקטתפקידהערות2022Life Opens Uprowspan="2" סדרת רשת תיעודיתטוק טוקמשתתפת אורחת; סדרת רשת
שנהפרויקטתפקידהערות2017שלושת המוסקטריםמאריתפקיד ראשי2018מופע כפולהנועה קירל / ליבי עומר (קיטי פופר)2018–2019פסטיגל FreeStyle#נועה קירל2019–2020פליי פסטיגל2020My פסטיגל2021סופרסטאר2021–2022סקיי היי פסטיגל2024סינג פסטיגלנטע
קירל מחזיקה בשיא הזכיות בפרס המוזיקה של MTV אירופה למופע הישראלי הטוב ביותר, כשזכתה בפרס חמש פעמים ברציפות בין השנים 2017–2022. בנוסף, קירל היא שיאנית הזכיות בפרסי נבחרי השנה של פרוגי כשבין 2015 ל-2022 זכתה בעשרה פרסים מתוך 28 מועמדויות בקטגוריות שונות.
ב-2016 זכתה בטקס נבחרי הילדים בקטגוריית זמרת השנה וב-2019, מצעד המוזיקה השנתי של מעריב הכתיר את השיר שלה פאוץ' כשיר השנה ואותה כזמרת השנה.
ב-2020, הוכתר השיר בפרסי הנוער הגאה "איגי LOVE" כשיר האהוב ביותר והיא כמוזיקאית המשפיעה ביותר.
המצעד השנתי של מאקו הכתיר את הסינגל "מיליון דולר" כשיר השנה ואותה כזמרת השנה, כמו גם המצעד השנתי של כאן גימל, טקס נבחרי ישראל בידור ומצעד המוזיקה השנתי של מעריב שהכתירו גם הם את קירל בתואר זה.
ב-2021 זכתה בפרס שינוי אידיאל היופי של שבוע האופנה.
והוכתרה כזמרת השנה על ידי המצעד השנתי הרשמי של כאן גימל, המצעד הישראלי השנתי של רדיו תל אביב ו-ynet, בטקס פרסי הפשוטע וגלצ ובטקס נבחרי השנה של פרוגי תשפ"ב.
המצעד הישראלי השנתי של וואלה!
וגלגלצ הכתיר אותה כאשת השנה.
ב-2022 זכתה במצעד השנתי של גלגלצ ומאקו בתואר אשת השנה ומופע השנה, ובמצעד השנתי של ynet ורדיו תל אביב כאמנית השנה.
ב-2023 נבחרה לאחת מ-50 היהודים המשפיעים בעולם על ידי הג'רוזלם פוסט.
נועה שמר (נולדה ב-31 בדצמבר 1984) היא זמרת-יוצרת, מוזיקאית ומלחינה ישראלית.
נועה שמר נולדה וגדלה בירושלים.
אביה, ד"ר דוד שמר, נגן צ'מבלו ומייסד תזמורת הבארוק ירושלים, ואמה, עדית שמר, חלילנית קלאסית.
אחותה, דניאלה שמר, היא צ'לנית קלאסית בתזמורת הרדיו של פרנקפורט.
נועה שמר למדה באקדמיה למוזיקה ולמחול בירושלים ובשנת 2002 סיימה תואר ראשון בביצוע בפסנתר.
כיום מלמדת במרכז המוזיקה הצוללת הצהובה שבירושלים.
שמר חברה במספר הרכבים מוזיקליים: 'נערתי' (עם שירה קרנר) ו'היפה והחיה' (עם מתן גולדברג).
כמו כן חברה בהרכב 'נאום המשורר', ובלהקת רוק מתקדם בשם Swan Band שייסדה יחד עם הזמר-יוצר ירון אמיתי.
ב-2011 הוציאה את האלבום "White Bird", שכולל אוסף הקלטות שירים שלה בלייבל השוודי NOROMUSIC.
ב-2012 יצא EP בשם "היפה והחיה" בהפקה יצירה ונגינה משותפת לה ולמתן גולדברג.
ב-2015 יצא אלבום הבכורה הרשמי שלה "עושי הסיכומים".
האלבום כולל 12 לחנים של שמר (פרט לאחד) שאותם צרפה לטקסטים של משוררים (ביניהם: דוד אבידן, יונה וולך ואמיר גלבע), שהותכו באופן זה ליצירה עצמאית.
הסינגל הראשון שיצא לאור ברדיו מאלבום זה הוא גרסת כיסוי לשיר 'נועה' של נעמי שמר; אף שאין קרבה משפחתית בין השתיים, נעמי שמר כתבה את השיר במקור על עצמה, בקוראה לעצמה נועה, וכך נוצר קשר מטאפורי ביניהן.
ב-2016 נועה שמר והזמר-יוצר ירון אמיתי החליטו להקים הרכב רוק בשם "Swan Band"' לאחר מופע משותף עם בועז כהן שהפגיש ביניהם.
את שם הלהקה הגה אמיתי על פי מושג באסטרונומיה Swan Band.
אמיתי בחר בשם הזה כי הוא אהב את כפל המשמעות, כולל המוזיקלי (להקת ברבורים).
במאי באותה השנה הם הוציאו את הסינגל הראשון שלהם, "A Simple Trick of Mind" (מילים ולחן: עמי לוי).
השיר זכה להשמעות יפות ברדיו, ואף נבחר לאחד משירי השנה לשנה העברית תשע"ו במגזין הישראלי למוזיקה "קולומבוס".
סינגל נוסף בשם "Can't Wait For Tomorrow" (מילים ולחן: ירון אמיתי), ראה אור בהמשך אותו החודש והוא מתוך הופעה חיה שלהם ב"צוללת הצהובה" בירושלים שנערכה ב-15 במאי.
שמר הצטרפה כזמרת רקע ללהקת "אמיתי בנד" והלהקה חיממה את "דיפ פרפל" בלייבפארק ראשון לציון.
ב-9 באוגוסט 2017, יצאה הודעה רשמית בעיתון ידיעות אחרונות, שלהקת "Swan Band" (להקתם של ירון אמיתי ונועה שמר) תחמם את אלן פרסונס פרוג'קט בהופעותם בארץ במהלך נובמבר 2017. הלהקה זכתה להיות להקת החימום שלו בשתי הופעותיו בחיפה ובת"א.
אלן פרסונס אהב את החימום, ואף ביקש מהקהל להודות ללהקה באמצע הופעתו בת"א.
בפברואר 2019 יצא אלבום הבכורה של להקתה סוואן בנד "Lost in Outer Space".
בנובמבר 2019 יצא אלבום של הרכב נוסף שלה, "ט", שבו הלחינה ושרה שירים של המשורר ט.
שמר נשואה לד"ר אביחי צור, חוקר חסידות, ואם ל-4 ילדים.
נועה שמר ושירה קרנר (מיני-אלבום) - 2005
נועה שמר ומתן גולדברג, היפה והחיה (מיני-אלבום) - 2012
דמיון אמיתי - Swan Band (2018)
נועה חיה מנהיים (נולדה ב-15 בספטמבר 1974) היא עורכת, מתרגמת, מבקרת ומסאית ישראלית.
ראש מחלקת ספרות מקור בהוצאת כנרת זמורה-ביתן.
נועה מנהיים היא בוגרת תואר ראשון במדעי הרוח ובספרות (2014).
למדה לתואר ראשון גם קולנוע וטלוויזיה באוניברסיטת תל אביב, כן למדה ביבליותרפיה בסמינר הקיבוצים.
לומדת לתואר שלישי בספרות השוואתית.
כתבה ביקורת ספרים עבור "תפוז אנשים", שימשה כמבקרת ספרים ב"ידיעות תקשורת" וב"ידיעות אחרונות", וניהלה את פורום מדע בדיוני ופנטזיה בפורטל ynet.
במשך שלוש שנים הנחתה תוכנית ספרות, "על המדף", בערוץ 23 יחד עם יורם מלצר.
בשנת 2002 זכתה בפרס גפן על תרגום ספר המדע הבדיוני "פרנהייט 451", שלו כתבה גם אחרית דבר.
כתבה אחרית דבר גם לספרים המתורגמים "ינקי מקונטיקט בחצר המלך ארתור" ו"מפנקסו של שרלוק הולמס".
בשנת 2005 הצטרפה כעורכת להוצאת הספרים כנרת זמורה-ביתן דביר.
משנת 2009 משמשת כעורכת ספרות המקור הראשית של ההוצאה.
בשנת 2008 נמנתה עם השופטים בתחרות פרס עינת.
מפרסמת טור דו-שבועי במוסף "הארץ", העוסק בהיסטוריה של התרבות הפופולרית וברשת הקשרים הסמויה שטווה התרבות האנושית לאורך ההיסטוריה והגאוגרפיה של התפתחות הציוויליזציה.
בשנת 2019 התפרסם ספרה "הרשת התרבותית", המבוסס על טוריה אלו.
מלמדת קורסים שונים בנושא עריכה וסוגה ספרותית.
מרצה בבית הספר "אסכולות", לימודי חוץ של האוניברסיטה הפתוחה.
מנחה סדנאות עריכה יחד עם ליאת קפלן במקום לשירה.
בשנת 2019 החלה להגיש בגלי צה"ל ביחד עם איילת טריאסט את ההסכת "האחיות גרים", העוסק בארכיטיפים תרבותיים.
ההסכת צבר קהל מאזינים קבוע, ומנהיים וטריאסט מנהלות קבוצת פייסבוק המוקדשת לתוכנית והכוללת תוכן נוסף כגון חידון שבועי בנושא אחד הפרקים.
בשנת 2024 התפרסם ספרה "הרשת הספרותית: מסות על חיבורים ומחברים, יצירות ויוצרות".
הספר עוסק בסופרים וסופרות, רובם מהמאה התשע-עשרה ומראשית המאה העשרים, בעולמם הספרותי ובחלק מהגורמים שעיצבו את אופיים ואת כתיבתם ומלווה באיורים של המאיירת עפרה עמית בפתח כל אחד מ-24 פרקי הספר.
הרשת התרבותית: מסות על מסעותיהם של הרעיונות, הוצאת גרף, 2019
הרשת הספרותית: מסות על חיבורים ומחברים, יצירות ויוצרות, הוצאת גרף, 2024
מוזונגו: סיפורו של המטוס שנפל על הרי הירח, יגאל סרנה (ידיעות אחרונות: ספרי חמד, 2003)
אם יש גן עדן, רון לשם (זמורה-ביתן, 2005)
אותה האהבה, כמעט, מירי רוזובסקי (זמורה-ביתן, 2005)
לידה - כשהרוח והחומר נפגשים, שרי אריסון (כנרת זמורה-ביתן דביר, 2009)
המחוננים, אסף צפור (זמורה-ביתן, 2009)
אם אשכחך, ענת טלשיר (זמורה-ביתן, 2010)
אם המושבות, ליעד שהם (כנרת, 2014)
קשורה בנפשו, ליאור אנגלמן (כנרת זמורה-ביתן, דביר, 2018)
פרנהייט 451, ריי ברדבורי (אודיסיאה, 2002) (מהדורה חדשה יצאה לאור בהוצאת כנרת, זמורה-ביתן ב-2013)
סיפור: תוכן, מבנה, סגנון ועקרונות הכתיבה והתסריטאות, רוברט מקי (גורדון, 2005)
מעיין רובין (נולדה ב-2 ביולי 1987), המוכרת גם בשם הבמה נועה פילטר, היא שחקנית, יוטיוברית, מנחת טלוויזיה, יוצרת תוכן ואשת עסקים ישראלית.
נכון ל-20 במאי 2022 לערוץ הרשמי שלה יש כ-93.7 אלף עוקבים ומעל ל-15 מיליון צפיות.
בשנת 2019 הקימה רובין חברה שנותנת שירותי תוכן, הפקה, קידום וניהול בדיגיטל עבור חברות ופרטיים בישראל.
רובין נולדה ליהושע ואביבה בתל אביב לאחר מכן עברה משפחתה לקריית אונו, ולאחר מכן לצור יגאל לאחר שירות בצה"ל כמורה חיילת עברה לתל אביב, שם למדה משחק בבית צבי עד שנת 2011.
בשנת 2013 השתתפה רובין בקמפיין לחברת Browsi שעלה ביוטיוב.
בשנת 2014 השתתפה רובין יחד עם גיא הוכמן בסרטון בערוץ היוטיוב נייס גיא שביים עילי קמחי.
אחרי ההצלחה הויראלית של הסרטון, חברה לעילי קמחי, ויחד הם בנו את ערוץ היוטיוב של הדמות נועה פילטר שיצרה מעיין.
למרות הצלחת הערוץ (נכון ל-31 באוקטובר 2016 כ-3 מיליון צפיות וכ-25 אלף רשומים) הפסיקה פילטר להעלות סרטונים לערוץ המקורי ופתחה ערוץ יוטיוב חדש.
ב-20 בספטמבר 2015 השתתפה בפרסומת של חברת שטראוס למילקי קייק.
ב-13 ביולי 2016 השתתפה פרסומת רשת לטילונים של חברת נסטלה.
ב-5 באוקטובר 2016 זכתה נועה פילטר בתואר כוכבת הרשת של השנה בטקס נבחרי הילדים.
ב-13 בספטמבר 2017 מעיין רובין העלתה סרטון ראשון מהערוץ שנושא את שמה, בה היא מופיעה כעצמה.
בשנת 2013 השתתפה בסדרה "להיות איתה" ששודרה בערוץ 2, בתפקיד מלצרית בפרק הראשון של הסדרה.
בשנת 2015 הגישה יחד עם טום באום ועומר דרור פינה קבועה העוסקת בספורט בתוכנית "הצלצול האמיתי" בערוץ הילדים.
בשנת 2016 הגישה פינה קבועה בשם "בלי פילטר" בתוכנית "מנה מנה" בהנחייתה של לירון ויצמן והגישה את התוכנית "מנה מנה בריאה" לצדו של עודד פז.
באותה שנה השתתפה לצד סיוון מסט (רות הצעירה) בעונה השביעית והאחרונה של גאליס.